Török: ma mindenki bizonyíthat!
A KTE szombat délelõtt az Európa Ligára készülõ MTK ellen játszik felkészülési mérkõzést a Hidegkuti Stadionban.
„Máshol tart a két csapat a felkészülésben jól láthatóan, ennek megfelelõen mindkét oldalon más a cél - nyilatkozta a mérkõzés elõtt Török László szakmai igazgató. Az MTK-nak ez már egy fõpróba lesz, élesíteni akarják majd a csapatot a csütörtöki EL meccsre, így nekik csúcsforma közelében kell lenniük. Az Európa Ligához egyébként már most sok sikert kívánok az MTK-nak” – kezdte a szakember, aki mindenkinek szeretne lehetõséget adni a bizonyításra. „Mindenkinek szeretnénk megtalálni a legmegfelelõbb posztot, ahol a legjobb teljesítményre lehet képes, elsõsorban a támadószekcióra gondolok, hiszen ott több variációs lehetõségünk is van. Mindenki számára adott lesz a lehetõség a bizonyításra” – folytatta Török László.
A szakmai igazgató azt is elárulta, hogy védekezõ-középpályás poszton szeretnék még megerõsíteni a csapatot, valamint szerdán egy támadó is érkezik próbajátékra. A KTE július 5-én Lipótra utazik edzõtáborba, ahonnan majd Ausztriába jár felkészülési meccseket vívni. A kecskemétiek ellenfele lesz az orosz elsõosztályú Krilja Szovjetov Szamara, és a román Pandurii is. Az edzõtáborra Török azt szeretné, ha már 90 százalékos lenne a keret, hiszen ha nem muszáj, akkor már nem variálna a játékosállományon.
KTE Kecskemét labdarúgás